गंगा की अस्मिता की रक्षा के लिये सन 2012 में न्यायमूर्ति गिरधर मालवीय की अध्यक्षता में गठित सात लोगों की कमेटी ने राष्ट्रीय नदी गंगाजी (संरक्षण तथा प्रबन्ध) अधिनियम का मसौदा तैयार किया। विदित हो, इस कमेटी में दो न्यायमूर्ति (जस्टिस गिरधर मालवीय और जस्टिस एस.एस. कुलकर्णी), सुप्रीम कोर्ट के दो लब्ध प्रतिष्ठित एडवोकेट (एम. सी. मेहता और सन्तोष कुमार), दो लब्ध प्रतिष्ठित पर्यावरणविद (प्रोफेसर जी.डी अग्रवाल उर्फ स्वामी ज्ञानस्वरूप सानन्द तथा केन्द्रीय प्रदूषण मंडल के सदस्य-सचिव प्रत्यूष त्यागी) और इलाहाबाद हाईकोर्ट के एडवोकेट श्री अरुण कुमार सम्मिलित थे।